19/04/2016 | Administración LocalMunicipal
Oroso
Anuncio de bases e convocatoria de subvencións a entidades cidadáns para o ano 2016

O 17/03/2016, publicouse no Boletín Oficial da Provincia da Coruña núm 52 e no taboleiro de edictos da Casa do Concello, publicouse o anuncio correspondente á elevación a definitivo do acordo de aprobación inicial do Orzamentos municipais do Concello de Oroso para o exercicio 2016 xunto coas correspondentes bases de execución orzamentaria, procedéndose á súa publicación e de conformidade coas bases de execución do orzamento iniciarase o prazo de presentación de solicitudes a partir do día seguinte á publicación da presente convocatoria no Boletín Oficial da Provincia: O obxecto destas bases é regular as axudas municipais de todas aquelas actividades e servicios que se realicen no ámbito territorial do municipio de Oroso, desenrolados por asociacións e colectivos que se atopen debidamente legalizados e inscritos no Rexistro Municipal de Asociacións do excelentísimo concello de Oroso. No caso de subvencións nominativas previstas no orzamento quedarán excepcionadas do réxime establecido para a solicitude e concesión das mesmas, aínda que deberán xustificalas de acordo coas presentes bases. Serán subvencionables as áreas que a continuación se determinan e, dentro dos seguintes casos: 1.- Área de deportes: Os derivados da organización de actos e actividades deportivas ou relacionadas coa promoción do deporte (partida 341.489.06). 2.- Area de participación cidadá: Actividades desenvolvidas polas asociacións pola mellora da calidade de vida dos cidadáns, actividades culturais relacionada coas artes, as ciencias, as letras, formación, cursillos, musicais, campamentos, realización de iniciativas, etcétera, a súa formación e información en todas as materias que lles atinxen (partida 334.489.04). 3.- Área de educación: Actividades organizadas por escolas e centros educativos dentro do termo municipal de Oroso (partida 324.489.01, 323.489.02, 323.489.03 e 323.489.07). 4.- Área de protección civil: Actividades realizadas pola asociación local de Protección Civil (partida 134.489.05). 5.- Área de asistencia social: Actividades de distribución e entrega de alimentos a familias necesitadas pola Fundación “Amigos de Galicia”. (partida 231.489.08). Considéranse subvencionables aqueles gastos que teñan relación directa coa actividade subvencionada e que efectúense dentro do ano natural da convocatoria. Non serán subvencionables aqueles gastos correntes ordinarios tales coma gastos telefónicos, alugueres, limpeza, mantemento ordinario, material de oficina, impostos directos, así coma gastos festivos ou meramente recreativos tales coma comidas e banquetes. Poderán ser beneficiarios das subvencións previstas nestas bases tódalas asociacións debidamente inscritas no Rexistro de Asociacións municipais, así como as agrupacións de persoas físicas e xurídicas sen personalidade xurídica constituídas para a consecución dos fins sinalados coma subvencionables, e que cumpran os seguintes requisitos: a) Carecer de fins de lucro. b) Desenrolar as súas actividades no termo municipal. c) Non estar incursas en ningún dos casos previstos no artigo 13.2 da lei xeral de subvencións. d) Non ter co concello débedas ou sancións tributarias en período executivo, salvo que se trate de débedas ou sancións tributarias que se atopen aprazadas, fraccionadas o cuxa execución estivese suspendida. e) Non ter pendente de xustificar subvención concedida polo concello. As subvencións outorgaranse, previa petición a instancia do solicitante, con cargo ó orzamento da Corporación para cada exercicio mediante procedemento de concorrencia competitiva. O seu outorgamento será motivado e os seus importes non poderán ser revisados ni ampliados. O importe das subvencións a conceder non superará o presupostado no Orzamento Xeral da Corporación para cada exercicio orzamentario. O importe das axudas en ningún caso poderá ser de tal contía que, illadamente ou en concorrencia con outras subvencións, axudas, ingresos ou recursos, supere o custe da actividade subvencionada. A documentación que se deberá acompañar é a seguinte: - Solicitude, segundo modelo que se acompaña no anexo I, firmada polo Presidente da Entidade e acompañada por fotocopia do DNI, ou por quen teña conferida a delegación debidamente acreditada. - Programa detallado da actividade ou servicio para a que se solicita a subvención, especificando a súa denominación, data, lugar de realización, expresión da finalidade que se persigue, o número de persoas a quen se dirixe e os medios humanos e materiais que van a empregarse. - Certificado do órgano competente da Asociación de que os datos que constan no Rexistro Municipal de Asociacións son os últimos actualizados. - Presuposto total e desglosado por partidas das actividades a realizar. - Importe da subvención solicitada. - Certificado de número de conta corrente da Asociación á que se ten que efectuar a transferencia. - Importe das subvencións e axudas pedidas ou concedidas por outras entidades para o mesmo fin. - Declaración responsable na que se acredite encontrarse ó corrente das súas obrigacións fiscais con este Concello, e a facenda pública e estatal, así coma a seguridade social. - Declaración xurada de que o solicitante non se atopa en ningún dos casos de prohibición para obter subvencións establecidas no artigo 13 da lei xeral de subvencións. Unha vez aprobadas as presentes bases polo pleno corporativo xunto co orzamento do exercicio, serán obxecto de publicación no «Boletín Oficial» da provincia. Nos corenta e cinco días naturais seguintes á publicación servirán de prazo para a presentación das solicitudes. En exercicios sucesivos, o prazo para a presentación empezará a contarse, unha vez aprobado o orzamento do exercicio, dende a publicación de anuncio no Boletín Oficial da Provincia. O procedemento a seguir será o regulado no Capítulo II do Título I da lei 38/2003 de subvencións, cas seguintes especialidades: O órgano de instrución sinalado na lei será a Concellería de relacións veciñais. O órgano colexiado encargado de formular a proposta de resolución estará formada por una Comisión presidida polo Alcalde-Presidente do Concello e tres concelleiros, actuando coma secretario funcionario da corporación debidamente capacitado. A valoración de concesión das subvencións farase atendendo ós seguintes criterios: 1. Interese das actividades propostas: Ata 20 puntos.2. Representatividade da asociación dentro do Concello, atendendo o número de membros: Ata 20 puntos.3. Coeficiente de financiamento derivado da solicitude, tendo en conta que a menor coeficiente, maior puntuación: Ata 10 puntos. A Xunta de Goberno será o órgano competente para unha vez vistas as propostas, resolver mediante acordo motivado. A contía das subvencións outorgada a cada asociación ou agrupación de cada área subvencionable, cando as condicións obxectivas das mesmas sexan similares (nº asociados, área territorial, etc.) deberá ser igual dentro do límite máximo determinado pola dispoñibilidade orzamentaria, debendo ser motivada as posibles desigualdades. A notificación dos actos de tramitación e resolución das subvencións será publicada no taboleiro de anuncios e a páxina web do Concello, medio exclusivo de conformidade co disposto no artigo 59.6 b) da lei 30/92 de réxime xurídico das administracións públicas e procedemento administrativo común. O pago da subvención concedida farase efectivo unha vez xustificados totalmente os gastos. Excepcionalmente e por causas xustificadas, poderán facerse libramentos parciais de fondos cando se xustifique parcialmente á subvención. Antes do 15 de decembro, as asociacións beneficiarias deberán presentar no Rexistro Xeral de Entrada de documentos deste concello, a xustificación de conta polo importe da subvención concedida, axustándose ó modelo que se acompaña no anexo II, ó que se unirán as facturas orixinais ou fotocopias cotexadas xustificativas dos gastos efectuados, e a seguinte documentación: - Memoria detallada da actividade desenvolvida. - Relación de gastos da actividade con identificación do acredor e do documento, o seu importe, data de emisión e, no seu caso, data de pago. - Facturas ou outros documentos xustificativos dos gastos efectuados de conformidade coa relación anterior, debendo estar fechados, extendidos ao nome da asociación, ser orixinais ou fotocopias compulsadas. As facturas orixinais serán estampilladas co selo do concello. - Certificado do Secretario da entidade co Vº Bº do presidente en que se indiquen as subvencións concedidas á Asociación de calquera outro ente público o privado para as actividades subvencionadas. Transcorrido o prazo de xustificación, agás en casos de solicitude de prórroga unicamente concedida para casos excepcionais, a subvención caducará e será anulada. O concello poderá realizar as comprobacións que estime oportunas respecto das actividades subvencionadas e terá acceso a toda a documentación xustificativa das mesmas, así como a requirir á asociación nos termos que precise todo elo de conformidade eco disposto no Título III da lei 38/2003. O réxime de infraccións e sancións será o establecido no Título IV da lei 38/2003. O incumprimento parcial ou total das condicións establecidas, a desviación da subvención para actividades ou conceptos no estimados no proceso de tramitación e resolución, o incumprimento da obriga de xustificación, a duplicidade de subvencións para un mesmo programa, sempre que non sexan complementarias con cargo a créditos de outras Administracións Públicas, constituirán causa determinante para a revogación da subvención concedida, coa seguinte devolución dos créditos obtidos. Igualmente, o falseamento ou ocupación dos datos esixidos nas correspondentes convocatorias, así como a aplicación da prestación a fins distintos dos previstos, dará lugar á cancelación da subvención e a obriga do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza no previsto no Regulamento Xeral de Recadación. As Asociacións e Institucións que resulten beneficiarias de subvencións se comprometen a: - Xustifica-lo gasto realizado antes do 15 de decembro do ano natural correspondente. - Comunicar ó Concello por escrito, cando proceda, a obtención de subvencións ou axudas para a mesma finalidade procedentes de calquera administración ou ente público. - Comunicar ó concello, por escrito, as modificacións da situación, condición ou circunstancias que motivaron a concesión. - Autorizar ó Concello a obter por medios telemáticos os certificados correspondentes de atoparse ó corrente de obrigas tributarias, coa seguridade social En o non previsto nestas bases será de aplicación a lei 38/2003 de subvencións, regulamento xeral de subvencións a Lei reguladora das Bases do Réxime Local e a Lei de Facendas Locais. SOLICITUDE DE SUBVENCIONES A ENTIDADES CIDADÁNS A Asociación., con C. I. F. número., inscrita no Rexistro Municipal de Asociacións con número ………. e domicilio en, rúa., teléfono., representada por don., en calidade de …………………da devandita Asociación, domiciliado en ……………., rúa., teléfono., diríxese o excmo. concello de Oroso e expón: – Que coñece e acata incondicionalmente o contido das bases de subvencións aprobadas polo concello, aceptando as obrigas derivadas das mesmas. – Que desexa que a Asociación a que representa sexa beneficiaria das subvencións e axudas económicas que outorga o excelentísimo concello de Oroso para o ano………., polo que a continuación detalla o programa das actividades a realizar e o seu presuposto total e desglosado por partidas de actividades que prevén realizar en ………….: Area para a que se solicita a subvención:. (Ver base 2.ª) Finalidade:. Programa da actividade a realizar Orzamento. Gasto total previsto. Euros Por todo o exposto solicita: Que lle sexa concedida á Asociación arriba indicada unha subvención polo importe de………………………… euros. Firmado: D. A Asociación/Entidade., con C. I. F. e domicilio en Oroso, rúa., teléfono., representada por don., con D. N. I. número., en calidade de., da devandita Asociación, domiciliado en Oroso, rúa., teléfono., ó excelentísimo Concello de Oroso dirixese e expón: 1.- Que dentro do exercicio orzamentario no que se concedió a subvención á nosa Asociación/Entidade, vimos a xustificar o emprego dos fondos outorgados, polo que adxunto acompañase a seguinte documentación: · Memoria detallada da actividade desenvolvida. · Relación de ingresos e gastos da actividade con identificación do acredor e do documento, o seu importe, data de emisión e, no seu caso, data de pago. · As facturas ou documentos xustificativos dos gastos efectuados, por un importe total de.……euros. · Certificado do Secretario da entidade co Vº Bº do presidente en que se indica as subvencións concedidas á Asociación de calesquera outro ente público o privado para as actividades subvencionadas.2.- Que se cumpriu o programa de actividades a realizar que se expuso na solicitude de subvencións entregada a este Concello en data……………………. 3.- Que a subvención que se outorgou polo Concello de Oroso á nosa Asociación para o exercicio de …………. ascende á cantidade de. euros.4.- Que a subvención outorgada polo concello foi destinada ós fins específicos e concretos para os que estaba afectada. Por todo o exposto, solicita: Que habendo cumprido os requisitos establecidos, e aportado a presente xustificación de coentas, lle sexa entregado mediante transferencia á Asociación que representa, a nosa Entidade financeira: Oroso, a. de. de ……………. EXCMO. CONCELLO DE OROSO Firmado: D. CONCELLERÍA DE PARTICIPACION CIDADÁN. De conformidade co disposto na Lei 38/2003 Xeral de Subvencións, é obxecto destas bases a regulación das axudas municipais para paliar situacións de emerxencia social de persoas ou familias residentes no concello de Oroso. Entendese por axudas de emerxencia social ao conxunto de axudas e prestacións económicas destinadas a paliar ou resolver, por si mesmas ou complementariamente con outros recursos e prestacións, situacións de emerxencia social e previr situacións de exclusión social. A finalidade destas axudas é dar resposta a situacións puntuais de necesidade xeradas por unha emerxencia individual e/ou familiar. Sempre e cando exista unha carencia de medios económicos para satisfacer a necesidade e factores de risco social. a) Axudas de emerxencia temporal, con carácter periódico e duración determinada. b) Axudas de emerxencia de pago único, con carácter puntual. Ambas deberan estar motivadas por causas excepcionais, urxentes e previsiblemente irrepetibles. a. Falta de cobertura mínima das necesidades básicas de carácter persoal: alimento, vestido, produtos de hixiene, coidados básicos das persoas e débedas ocasionadas por estes mesmos conceptos. b. Falta de solvencia económica para a conservación do uso da vivenda habitual así como para saldar débedas por este concepto: alugueiro, fianza e aquelas que por valoración técnica se estime necesario no referente ao mantemento e conservación da vivenda. c. Falta de solvencia económica para o abono da subministracións da vivenda habitual: auga, luz e gas. d. Falta de cobertura económica para la adquisición de equipamento básico para o fogar tales como mobiliario, electrodomésticos e enxoval doméstico de primeira necesidade, así como a mellora das condicións de habitabilidade da vivenda habitual. e. Falta de solvencia económica para gastos médico-sanitarios e farmacéuticos de carácter urxente e débedas ocasionadas por este mesmo concepto. f. Falta de cobertura económica para o pago dun lugar alternativo de aloxamento, cando é inviable a permanencia da persoa no seu domicilio habitual por unha situación de catástrofe, ou por unha situación persoal, familiar, sanitaria e/ou social. Tamén pola falta de dispoñibilidade de centros para cubrir a necesidade de aloxamento tales como: residencias, centros para persoas con diversidade funcional, centros para mulleres e doutra tipoloxía. Esta axuda será de carácter transitorio ata a concesión dun recurso de aloxamento definitivo público ou privado. g. Falta de cobertura económica para a cobertura de gastos de libros de texto e material escolar da educación non universitaria. h. Falta de solvencia económica para afrontar outros gastos excepcionais derivados da cobertura de necesidades non recollidas nos anteriores apartados. A.1) Axudas para necesidades básicas: alimentos, vestido, produtos de hixiene e coidados básicos das persoas. A.2) Axudas para pagos de alugueiro, fianza, desafiuzamento e aquelas que por valoración técnica se estimen necesarias no referente ao mantemento e conservación da vivenda. A.3) Axudas para pago de subministracións básicas da vivenda: auga, luz e gas A.4) Axudas para adquisición de equipamento de primeira necesidade (mobiliario, electrodomésticos e enxoval doméstico) e a mellora das condicións de habitabilidade da vivenda habitual. A.5) Axudas para a cobertura de gastos médico-sanitarios e farmacéuticos de carácter urxente e débedas ocasionadas por estes mesmos conceptos. A.6) Axuda para o pago dun lugar alternativo e temporal de aloxamento. A.7) Axuda para a adquisición de libros e material escolar da educación non universitaria. A.8) Axuda económica derivada doutros gastos excepcionais derivados da cobertura de necesidades non recollidas e nos anteriores apartados. Está destinada a previr situacións de marxinación e favorecer a normalización das persoas e as familias. Poderán ser beneficiarias destas axudas as persoas ou unidades familiares de convivencia residentes no municipio de Oroso, que carezan de medios económicos e nas que concorran factores de risco social e precisen dunha axuda para satisfacer a súas necesidades básicas sempre como un apoio á intervención social. Entendese como unidade familiar ó núcleo de convivencia de 2 ou máis persoas vinculadas por matrimonio ou outra forma de relación estable análoga á conxugal, adoptiva ou de consanguinidade ata o terceiro grao e de afinidade ata o segundo. O grao de parentesco contarase a partir da persoa beneficiaria. Cando por causa de forza maior unha familia vese obrigada a residir con outra non perderá a condición de unidade económica independente.3.1.–Estar empadroado/a no termo municipal de Oroso cunha antelación mínima de seis meses á solicitude. Poderán estar exentas deste período mínimo aquelas persoas ou familias sempre que o persoal técnico de traballo social dos servizos sociais valore tecnicamente no informe social a existencia dunha situación de grave emerxencia que poda desencadear un proceso de exclusión social.3.2 Ter cumpridos os 18 anos ou ter recoñecida a emancipación legal. Este límite de idade quedará exceptuado para quen non ten a dita idade, reúna o resto dos requisitos, e se atope nalgunha das seguintes situacións: a. Ter economicamente a seu cargo a outras persoas menores de idade ou persoas adultas con discapacidade ou en situación de dependencia. b. Estar nunha situación de orfandade absoluta de sen dereito a prestación. c. Ter constituída unha unidade de convivencia independente polo menos cun ano de antelación. d. Sexan vítimas de violencia de xénero ou de violencia doméstica.3.2.– Que polo carácter aprémante da necesidade se requira unha intervención inmediata e urxente, que non se poda resolver coa premura necesaria con outras axudas públicas destinadas á mesma finalidade polos prazos establecidos para a súa tramitación.3.3.-Non ter acceso a axudas destinadas á mesma finalidade doutros organismos, entidades o Administracións públicas que cubran a totalidade da necesidade pola que se solicita a prestación (terá carácter subsidiario con respecto a calquera outra axuda ou prestación pública destinada a mesma finalidade). 3.4.–Non dispoñer de bens mobles ou inmobles, distintos á vivenda habitual, sobre os que se posúa dereito de propiedade, usufruto ou calquera outro, que polas súas características, valoración, ou posibilidade de explotación ou venta, indique a existencia de medios suficientes para atender a necesidade pola que se solicita a axuda.3.6.–Carencia de medios económicos para facer fronte á necesidade de urxencia, de acordo co artigo 5.3.7.–Que no existan familiares obrigados legalmente a prestar alimentos e con posibilidades reais de prestarlles auxilio económico. Quedan eximidos deste requisito aqueles solicitantes nos que se prevea que esta obrigación non se poda facer efectiva polas relacións familiares deterioradas, inexistentes, malos tratos familiares, o circunstancias socioeconómicas de precariedade. As circunstancias acreditaranse no informe social correspondente.3.8.–Atoparse nunha situación de emerxencia social pola valoración técnica e ditame profesional do persoal técnico en traballo social dos servizos sociais comunitarios municipais.3.9. Presentar dificultades ou non dispoñer de recursos económicos suficientes para dar resposta situación de emerxencia existente. A estes efectos teranse en conta os límites económicos establecidos para cada tipo de axuda descritos no artigo 6. Para a valoración da situación de emerxencia social terase en conta as seguintes dimensións ou áreas: a. ÁREA PERSONAL. Inclúe os seguintes eidos: competencias cognitivas, instrumentais, habilidades sociais, axuste psicosocial e nivel de información dos recursos existentes. b. AREA CONVIVENCIAL e FAMILIAR. Inclúe os seguintes eidos: existencia e calidade da rede de apoio familiar, relación convivencial, atención ás persoas vulnerables (menores, persoas maiores, con discapacidade e en situación de dependencia). Situacións de vulnerabilidade e risco. c. ÁREA SOCIOSANITARIA E AUTONOMÍA. Inclúe os seguintes eidos: o estado de saúde, existencia de discapacidade e de dependencia. d. ÁREA DE NECESIDADES PRIMARIAS. A cobertura das necesidade de vestido, alimentación. e. AREA DE FORMACIÓN E CAPACIDADE PROFESIONAL. Inclúe os seguintes eidos: a formación académica, o grao de empregabilidade, a experiencia laboral, e cualificación. f. ÁREA ECONÓMICA. Inclúe os seguintes eidos: situación económica, fontes de ingresos, regularidade e periodicidade dos mesmos, patrimonio e rendas, gastos e débedas por non pagamento, gastos básicos e extraordinarios, gastos da vivenda, endebedamento e risco de perda de bens e outros (ingresos de economía mergullada ) e apoio económico de familiares. g. AREA LABORAL: Inclúe as seguintes cuestións: situación laboral, ocupación e condicións laborais, inactividade laboral ou de desemprego. h. ÁREA DE INCLUSIÓN E PARTICIPACIÓN SOCIAL. Inclúe as seguintes cuestións: aceptación social, relacións sociais, redes informais e grao de participación. i. AREA DA VIVENDA. Inclúe as seguintes cuestións: ubicación e dispoñibilidade da vivenda, estabilidade do domicilio, condicións da habitabilidade e existencia de barreiras arquitectónicas, existencia e calidade do equipamento e tipos de subministracións. Ademais da valoración reflectida no punto anterior teranse en conta os seguintes factores de vulnerabilidade e exclusión, cando estes supoñan especiais dificultades para a inclusión social: a. Persoas emigrantes retornadas b. Persoas inmigrantes c. Persoas pertencentes a minorías étnicas d. Familias monoparentais e. Familias numerosas f. Persoas afectadas por violencia doméstica g. Mulleres en situación de violencia de xénero h. Persoas en proceso de rehabilitación biopsicosocial, que participen nun programa de deshabituación de substancias aditivas. Así como aquelas que finalizaron recentemente o dito programa e se atopen nunha situación de vulnerabilidade social. i. Persoas que procedan dunha institución penitenciaría polo cumprimento dunha pena. j. Persoa que procedan de institucións de protección o reeducación de menores k. Persoas con discapacidade recoñecida l. Persoas en situación de dependencia m. Persoas que exercen o estar en proceso de abandono da prostitución n. Persoas vítimas de explotación sexual-laboral en redes de prostitución o trata de persoas o. Ser una persoa sen fogar ou residir nunha infravivenda p. Calquera outro factor non previsto que xere una situación de vulnerabilidade e exclusión social. A contía estará determinada pola tipoloxía ou modalidade da axuda: 5.1) Axudas para as necesidades básicas: alimentación, vestido, produtos de hixiene e coidados básicos das persoas. · Limite de recursos da unidade de convivencia independente: Para un fogar unipersoal establécese como límite de recursos o 50% SMI, incrementándose nun 15% polo primeiro membro adicional, un 10% polo segundo membro, e un 5% a partir do terceiro membro adicional e sucesivos. · Contía e temporalidade: A contía máxima mensual será igual ao 50% do SMI, incrementándose nun 10% polo primeiro e segundo membro adicional, e un 5% a partir do terceiro membro adicional e sucesivos. A temporalidade máxima de percepción desta axuda é de 3 meses. · Non se poderá solicitar unha nova axuda polo mesmo concepto ata que transcorra un período mínimo de 12 meses.5.2) Axudas para pagos de alugueiro, fianza, desafiuzamento e aquelas que pola valoración técnica se estime necesario no referente a conservación do uso da vivenda. · Límite de recursos da unidade de convivencia independente: Para un fogar unipersoal establécese como límite de recursos o 50% SMI, incrementándose nun 15% polo primeiro membro adicional, un 10% polo segundo membro, e un 5% a partir do terceiro membro adicional e sucesivos. · Contía e temporalidade: A contía máxima mensual será igual ao 100% do gasto solicitado ata un máximo do importe correspondente a 3 mensualidades. · Non se poderá solicitar unha nova axuda polo mesmo concepto ata que transcorra un período mínimo de 24 meses.5.3) Axudas para o pagamento de subministracións básicas da vivenda: auga, luz e gas. · Límite de recursos da unidade de convivencia independente: Para un fogar unipersoal establécese como límite de recursos o 50% SMI, incrementándose nun 15% polo primeiro membro adicional, un 10% polo segundo membro, e un 5% a partir do terceiro membro adicional e sucesivos. · Contía e temporalidade: Os gastos subvencionables serán do 100% do importe da subministración. No caso de facturación mensual o límite máximo subvencionable nun ano será de catro facturas e no caso de facturación bimensual será de dúas facturas. No caso de facturación trimestral subvencionarase unha factura. En todo caso a contía máxima subvencionable será do 100% do SMI. · Non se poderá solicitar unha nova axuda polo mesmo concepto ata que transcorra un período mínimo de 12 meses 5.4) Axudas para adquisición de equipamento de primeira necesidade e mellora das condicións de habitabilidade da vivenda habitual. · Límite de recursos da unidade de convivencia independente: Para un fogar unipersoal establécese como límite de recursos o 75% SMI, incrementándose nun 15% polo primeiro membro adicional, un 10% polo segundo membro, e un 5% a partir do terceiro membro adicional e sucesivos. · Contía: A contía máxima subvencionable será do 200% do SMI. · Non se poderá solicitar unha nova axuda polo mesmo concepto ata que transcorra un período mínimo de 36 meses.5.5) Axudas para a cobertura de gastos médico-sanitarios e farmacéuticos de carácter urxente e débedas ocasionadas por este mesmo concepto. · Límite de recursos da unidade de convivencia independente: Para un fogar unipersoal establécese como límite de recursos o 50% SMI, incrementándose nun 15% polo primeiro membro adicional, un 10% polo segundo membro, e un 5% a partir do terceiro membro adicional e sucesivos. · Contía e temporalidade: A contía máxima subvencionable por este concepto será do 50% do SMI nun período de 12 meses. · Non se poderá solicitar unha nova axuda polo mesmo concepto ata que transcorro un período mínimo de 12 meses.5.6) Axuda para o pagamento dun lugar alternativo e temporal de aloxamento. · Límite de recursos da unidade de convivencia independente: Para un fogar unipersoal establécese como límite de recursos o 50% SMI, incrementándose nun 15% polo primeiro membro adicional, un 10% polo segundo membro, e un 5% a partir do terceiro membro adicional e sucesivos. · Contía e temporalidade: A persoa poderá achegar ata un máximo do 75% dos seus ingresos para sufragar o gasto solicitado, para o que será en conta a súa situación persoal, familiar e social e sempre coa valoración técnica do persoal titulado en Traballo Social. Todo isto deberá reflectirse no informe social e proposta de resolución. A temporalidade máxima desta axuda será de 3 meses. A contía máxima será de 300% do SMI. · Non se poderá solicitar unha nova axuda polo mesmo concepto ata que transcorra un período mínimo de 36 meses.5.7) Axuda para a adquisición de libros e material escolar da educación non universitaria. · Límite de recursos da unidade de convivencia independente: Para un fogar unipersoal establécese como límite de recursos o 75% SMI, incrementándose nun 15% polo primeiro membro adicional, un 10% polo segundo membro, e un 5% a partir do terceiro membro adicional e sucesivos. · Contía: A contía máxima subvencionable será por cada menor escolarizado o 35% do SMI. · Non se poderá solicitar unha nova axuda polo mesmo concepto ata que transcorra un período mínimo de 12 meses.5.8) Axuda económica derivada doutros gastos excepcionais derivados da cobertura de necesidades non recollidas nos anteriores apartados. • Límite de recursos da unidade de convivencia independente: Para un fogar unipersoal establécese como límite de recursos o 75% SMI, incrementándose nun 15% polo primeiro membro adicional, un 10% polo segundo membro, e un 5% a partir do terceiro membro adicional e sucesivos. • Contía: A contía máxima subvencionable será do 150%. En todo caso e con carácter xeral, as axudas tramitaranse por solicitante o unidade de convivencia por concepto único e só con carácter excepcional poderán especificarse tres conceptos ou realizar tres solicitudes anuais por diferentes conceptos. A suma do importe das axudas das que se poda beneficiar a persoa solicitante non poderá superar os 2000€ ao ano. Para determinar os recursos económicos da unidade de convivencia terase en conta: a) Ingresos: O total de ingresos que perciba no momento da solicitude a persoa solicitante e as que constitúan a unidade de convivencia en concepto de rendas, pensións, retribucións, prestacións, axudas, subsidios e prestacións de pago único o por calquera outro concepto. Así como as cantidades percibidas en concepto de rendemento de capital mobiliario e inmobiliario, alugueiro ou similares, así como o rendemento do patrimonio. Descontarase da suma total dos ingresos o gasto derivado do uso da vivenda habitual en concepto de alugueiro ou do préstamo hipotecario. A contía máxima que se pode restar aos ingresos por os ditos conceptos será do 50% do SMI. b) Bens patrimoniais, depósitos bancarios, contas correntes ou de aforro: Terán a consideración de bens patrimoniais os bens mobles e inmobles sobre os que se posúa dereito de propiedade, usufruto, posesión ou calquera outro, excepto a vivenda habitual. Sempre que polas súas características, valoración, posibilidade de explotación ou venda, indiquen a existencia de medios suficientes para a subsistencia da unidade de convivencia. A estes efectos utilizaranse os seguintes criterios de valoración: · Para os bens inmobles empregarase o valor catastral. · Para os vehículos, os valores fixados pola administración competente para gravar a transmisión de vehículos usados. · O valor de capital mobiliario será o do saldo medio dos seis meses anteriores á formulación da solicitude no caso de contas ou depósitos, e no resto o seu valor ao final do trimestre natural anterior. O valor do capital inmobiliario determinarase o do final do ano anterior. Non se considerarán recursos económicos a efectos do cómputo: a) Os ingresos irregulares de escasa contía que unicamente resulten un complemento de supervivencia b) Os ingresos de carácter finalista dirixidos á formación regulada c) Os ingresos por asistencia a cursos de formación non regrada sempre que pola súa natureza e menor contía dedúzase que só remuneran os gastos de asistencia ao curso ou incentivos á formación. d) As prestacións económicas procedentes do recoñecemento da situación de dependencia e) Calquera outra axuda de carácter finalista para a cobertura de necesidades básicas doutras entidades ou administracións (tícket social eléctrico, axuda urxentes de tipo social para evitar os cortes de subministración eléctrica ás persoas máis vulnerables, tarxeta benvida, etc.) De conformidade co disposto no artigo 22.2c) da Lei 38/2003 Xeral de Subvencións, as subvencións previstas nestas bases outorgaranse directamente cando se acrediten os requisitos sinalados nos artigos 4 e 5 desta bases. Una vez aprobadas, xunto co orzamento do exercicio, estas bases serán publicadas integramente no Boletín Oficial da Provincia permanecendo en vigor ata a súa derrogación ou modificación expresa. O procedemento iniciase mediante a solicitude, a través dunha instancia ao concello, segundo os anexos aprobados pola Alcaldía-Presidencia, acompañada da seguinte documentación en todo caso: 1. Orzamento dos gastos para os que se solicita a axuda.2. Copia do DNI ou NIE da persoa solicitante 3. Copia do DNI ou NIE das persoas que integran a unidade familiar 4. Copia do libro de familia, só no caso de menores integrantes da unidade familiar sen DNI.5. Certificado de empadroamento no que se acredite un tempo mínimo de seis meses (excepto casos especiais sinalados). 6. Certificado de convivencia.7. No caso de persoas con discapacidade, ou en situación de dependencia a copia do certificado de discapacidade e/ou da situación de dependencia.8. Nos casos de maltrato, violencia doméstica ou de xénero terase que presentar a documentación que acredite a dita situación (copia da denuncia correspondente, da orde da protección, da sentencia xudicial ou informe dun centro acreditado de atención a muller). 9. No caso de separación ou divorcio deberá presentar a documentación acreditativa da dita situación e da pensións alimenticias e compensatorias no seu caso 10. Xustificantes dos gastos da vivenda: fotocopia do contrato de alugueiro, fotocopia dos recibos do alugueiro ou xustificante do préstamo hipotecario. No caso de vivendas compartidas ou pensións a declaración da persoa propietaria do custe do cuarto.11. Informe emitido polo persoal facultativo do Servizo Galego de Saúde nos casos nos que se solicite unha axuda que teña que ver coa saúde da persoa beneficiaria ou coa persoa menor de idade ao seu cargo.12. No caso de solicitar unha axuda para o tratamento farmacolóxico deberá achegar o documento da prescrición médica e a documentación acreditativa da farmacia do custe do produto.13. Xustificantes dos ingresos da unidade familiar: · Certificado expedido pola Axencia Estatal de Administración Tributaria de Nivel de Renda do último exercicio fiscal dispoñible de cada un dos membros da unidade familiar, ou no caso que no se estivese obrigado a presentar a declaración do IRPF segundo a normativa correspondente, certificado de imputacións de renda declarados por terceiros expedido pola mesma Axencia. Os certificados achegados non poderán ter una antigüidade maior de un mes dende a data de presentación da solicitude. Alternativamente poderase substituír mediante autorización ao concello de Oroso para obter os devanditos datos vía telemática. · No caso de persoas en situación de desemprego, tarxeta de demanda de emprego e certificado das prestacións por desemprego ou no seu defecto o certificado negativo das ditas prestacións emitido por la oficina do SEPE. · Certificado de vida laboral emitido pola Tesourería Xeral da Seguridade Social, so no caso de persoas en idade laboral. · Fotocopia do contrato de traballo e as tres últimas nóminas, dos que realicen unha actividade laboral. · Certificado das prestacións e importes que figuran no Rexistro de Prestacións Sociais Públicas da persoa solicitante e das persoas que integran a unidade familiar. · Extracto dos movementos de todas as contas bancarias das que sexan titulares calquera das persoas que integran a unidade familiar, que inclúan os 12 meses anteriores á solicitude · Certificado do banco, que acredite os rendementos efectivos xerados polo capital mobiliario de ano anterior dos maiores de 18 anos. · Certificación da titularidade de bens inmobles, da persoa solicitante e persoas da unidade de convivencia, só no caso de non autorizar a súa consulta. · Documentación acreditativa da titularidade de vehículos da persoa solicitante, e das persoas da unidade de convivencia, só no caso de non autorizar a súa consulta. p) Documento de domiciliación bancaria, certificado da entidade bancaria onde consten os datos do titular da axuda (si é un pago directo), ou factura da persoa provedora (si é un pago indirecto). q) Outros documentos específicos segundo as circunstancias da necesidade. r) Calquera outra documentación que para a correcta valoración da solicitude lle poda ser requirida durante a tramitación. a) A solicitude, acompañada da documentación acreditativa presentarase no rexistro de entrada do Concello para o seu traslado ao departamento municipal de servizos sociais. b) Unha vez recibida a solicitude requirirase no seu caso a persoa interesada para que proceda á subsanación do erros ou para a achega da documentación necesaria nun prazo de 15 días, apercibíndolle que no caso contrario se lle terá por desistida súa petición, procedéndose ao arquivo do expediente. c) O persoal técnico en traballo social dos servizos sociais comunitarios procederá a comprobar as circunstancias familiares, sociais e económicas da persoa interesada para a realización do informe social, que incluirá as valoracións cualitativas (entrevistas, visitas.) e cuantitativas (comprobación dos requisitos económicos) d) O Departamento Municipal de Servizos Sociais elaborará a oportuna proposta sobre a procedencia de conceder ou denegar a axuda solicitada. O prazo de presentación de solicitudes permanecerá aberto durante todo o ano. Unha vez completado o expediente, previa a fiscalización da Intervención e acreditación de existencia de crédito, elevarase a Alcaldía a solicitude coa documentación adxunta e o informe social. O dito informe social acreditará a urxencia da axuda solicitada coa valoración técnica, para que se emita a resolución. En todo caso a axuda concederase en función do crédito orzamentario dispoñible. Na resolución quedarán reflectidos os seguintes extremos: • Identificación da persoa beneficiaria • Concepto para o que se concede a axuda • Contía da axuda concedida • Forma de pago • Duración máxima da axuda Notificarase á persoa interesada a resolución adoptada nun prazo máximo dun mes, transcorrido o dito prazo sen que se producira unha resolución expresa poderase entender desestimada a solicitude por silencio administrativo. De maneira excepcional, poderá ditarse unha resolución provisional, cando concorran unhas circunstancias graves, extraordinarias ou urxentes que así o aconsellen, ata que sexa completado o expediente, cunha certificación previa de crédito orzamentario. A forma de pago da axuda concedida determinarase na resolución, podendo ser: • En metálico, directo ou indirecto. No primeiro caso será a favor da persoa solicitante da axuda, por medio dunha transferencia bancaria. No segundo caso, de xeito indirecto será a favor da persoa provedora, tras a comprobación da factura correspondente, en cuxo caso a persoa perceptora da axuda deberá asinar unha declaración xurada facendo constar a cesión do pago a favor da persoa provedora. • En especie: cando a xuízo dos servizos sociais a entrega do diñeiro non sexa axeitado, as axudas xestionadas de forma puntual polo concepto solicitado (alimentos, medicamentos, ou outras) serán subministradas directamente pola empresa subministradora designada polo concello. A estes efectos, a persoa beneficiaria acudirá ao Departamento de Servizos Sociais a recoller a autorización que lle permita acudir á empresa subministradora. A dita empresa deberá presentar no Concello esta autorización, xunto coa factura para poder abonárselle a contía da axuda.1. Con carácter xeral, a xustificación das cantidades subvencionadas farase de forma previa ao pagamento mediante os seguintes medios: • Factura con todos os requisitos regulamentarios. • Contrato ou documento probatorio da prestación no caso de servizos prestados polas persoas ou entidades non obrigadas a facturar. En todo caso, deberán quedar de manifesto os seguintes extremos: • Nome ou razón social e NIF da persoa provedora ou prestadora de servizos. • Nome e NIF da persoa perceptora da prestación, que deberá ser obrigatoriamente o perceptor de la subvención. • Contía do importe do subministro ou servizo, cos impostos incluídos. • Concepto do subministro ou prestación de servizos. • Data ou período de entrega do subministro ou prestación do servizo.2. Excepcionalmente, a xustificación poderá ser posterior á percepción do pagamento cando concorran circunstancias graves ou urxentes que aparezan reflectidas no informe técnico. Neste caso, a persoa beneficiaria xustificará a axuda ante o concello nun prazo máximo dun mes dende a recepción do importe. A persoa perceptora da subvención estará obrigado á sinatura do recibín das autorizacións ou vales necesarios para a retirada dos produtos subvencionados, así como a entrega á empresa subministradora designada polo Concello dos vales contra a entrega dos produtos. En todo caso, transcorridos seis meses dende a concesión da subvención sen que se xustifique, entenderase caducada e anularase, agás a concesión rogada de prórroga, outorgada unicamente para casos excepcionais. O concello poderá realizar as comprobacións que estime oportunas respecto das actividades subvencionadas e terá acceso a toda a documentación xustificativa, así como a requirir as persoas beneficiarias nos termos que precise, todo iso de conformidade co disposto no título III da Lei 38/2003. As persoas solicitantes destas axudas están obrigadas a: 1. Comunicar ao Departamento Municipal de servizos Sociais todas aquelas variacións producidas na súa situación socio familiar, que podan modificar as circunstancias que motivaron a solicitude.2. Destinar a cantidade percibida para os fins para os que se concedeu.3. Permitir e facilitar a actuación dos servizos sociais para avaliar a súa situación socio-familiar e comprobar a aplicación da axuda á finalidade para que se concedeu.4. Reintegrar os importes concedidos cando non se destinen aos fins para que se concederon. Serán causas de extinción da axuda concedida: 1. Falseamento ou ocultación de datos para obter ou conservar o dereito á axuda.2. Desaparición das circunstancias que deron orixe a súa concesión.3. Baixa do padrón municipal.4. A non presentación das facturas que deron lugar á axuda concedida.5. Cumprimento do prazo de duración da prestación económica.6. Falecemento da persoa beneficiaria O réxime de infraccións e sancións será o establecido no título IV da Lei 38/2003. O incumprimento parcial ou total das condicións establecidas, a desviación da subvención para actividades ou conceptos non estimados no proceso de tramitación e resolución, ou incumprimento da obrigación da xustificación, a duplicidade de subvenciones para un mesmo programa, sempre que non sexan complementarias con cargo a créditos doutras administracións públicas, constituirán causa determinante para a revogación da subvención concedida, coa conseguinte devolución dos créditos obtidos. Igualmente, o falseamento ou ocupación dos datos esixidos nas correspondentes convocatorias, así como a aplicación da prestación a fins distintos dos previstos, dará lugar á cancelación da subvención e a obrigación do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para o seu cobro o previsto no Regulamento Xeral de Recadación. Oroso, 8 de abril de 2016 O alcalde Manuel Mirás Franqueira